Unui viitor închinător, despre peştera de la Betleem 


Materiale despre Naşterea Domnului nostru isus Hristos: 


https://archive.org/details/Gsteaemy?query=Na % C5 9% 9Fterea+Domnului+nostru+lisus+ 
Hristos 


https://independent.academia.edu/emystea/Na % C5 % 9Fterea-Domnului-(-25-dec 


https://www.slideshare.net/steaemy 1/search_my_uploads?type=&new=& 
rea+Domnului+ 

Te pregăteşti să călătoreşti în Țara Sfântă a Domnului. Ai ascultat, spui, conferința 
vlădicăi Nectarie despre pelerinajul trecut şi asta te-a încurajat şi mai mult ca să-ţi 
înfăptuieşti hotărârea cea bună. Ai dorit, însă, ca înainte de Naşterea Domnului să 
mai afli câte ceva despre peştera de la Betleem, acest palat pământesc al Împăra- 
tului Ceresc. 


Cea mai slăvită dintre toate peşterile din lume se află la marginea oraşului Bet- 
leem. Un drum bun, alb ca varul, îi duce pe închinători din Ierusalim la Betleem. 
Nouă, însă, nu ne era de drum; cu ochii priveam drumul, iar cu gândurile gândeam 
la acea sfințită peşteră. De jur împrejur, stânci; pe lângă drum, ceva verdeață, ceva 
vii, ceva măslini, ceva lanuri de grâu, dar mai mult stânci, însă de asta ne era nouă? 


Ochii noştri alunecă peste toate acestea, iar sufletul aşteaptă să vadă acea dragă 
peşteră. 


Trecem pe lângă mănăstirea Sfântului Ilie, unde înţelepţii de la Răsărit au înnoptat 
întorcându-se de la Betleem şi unde au primit semn din cer să nu se ducă la Irod, ci 
să se întoarne pe altă cale la casa lor. 


Intrăm în Betleem, în Bet Lehem, care înseamnă „Casa pâinii”. Tainic şi plin de în- 
ţelesuri nume al cetăţii în care S-a născut Cel ce a spus despre Sine: Eu sunt Pâinea 
vieţii. Oraş arab. Toţi numai arabi; numai pe ici, pe colo, câte un grec sau câte un 
evreu. Mulţi vorbesc şi ruseşte; au învăţat din pricina miilor de închinători ruşi care 
au venit aici. Ai noştri vorbesc cu ei ruseşte, şi cum-necum se înţeleg. Ne încon- 
joară; ne oferă mătănii, icoane, cruciuliţe din sidef şi felurite obiecte din lemn de 
măslin. Asta vând; din asta trăiesc. Şi astfel, tot oraşul trăieşte de pe urma lui Hri- 
stos - şi asta nu de curând, ci de multe veacuri. 


Toate acestea însă nu prea ne interesează acum; ochii noştri caută acea slăvită 
z) 
peşteră. „Unde e sfânta peşteră?” - întrebăm. Ne călăuzesc pe o stradă lungă, lungă 
şi ne bagă într-o biserică mare cu o mulțime de stâlpi din marmură. Aceasta este, 
deci, peştera - chiar în biserică, împăratul Justinian a înălţat această mare biserică 
deasupra peşterii, la jumătatea unei mii de ani după naşterea lui Hristos. 

Ne coborâm, pe câteva trepte, sub podeaua bisericii - în peşteră. Inima ne tremură 
şi ne arde. În această peşteră rece a început să bată pentru prima oară Inima cea 
mai caldă ce a bătut pe pământ vreodată. Fiecare bătaie a acestei Inimi a însemnat 
dragoste şi numai dragoste, față de neamul omenesc. La dreapta, un altar cu multe 
candele din aur şi argint. Aici S-a născut EI, din prea curata Fecioară Maria. La 
stânga, alt altar, tot cu multe candele. Aici a fost ieslea şi aici a stat EI întins în fa- 
şă, pe paiele din iesle. Mulţi din închinătorii noştri au început să plângă de fiorul 
inimii. 


Zis-a Dumnezeu prin prorocul: şi voi lua inima cea de piatră din trupul vostru şi 
voi da vouă inimă de carne (lezechiel 36, 26). Dacă este pe lume vreun loc în care 
inima de piatră se face moale ca ceara încălzită, această peşteră este. Peştera este, 
ca atare, strâmtă şi întunecoasă, în Ţara Sfântă sunt foarte multe peşteri mai largi şi 
mai frumoase. Sunt unele bune pentru vite; sunt altele unde locuiesc oameni; mai 
sunt şi altele care au slujit drept morminte, însă Fiul lui Dumnezeu, lubitorul de 
oameni, pogorându-Se de pe tronul veşnic al strălucirii pe pământ, nu a ales nici 
dintre peşteri pe cea mai mare, mai luminoasă şi mai comodă. 


O, câtă smerenie! Câtă umilire de dragul nostru! Drept aceea, cădem în genunchi 
cu toţii şi facem metanii înaintea Lui, a înţelegerii veşnice şi a Dragostei veşnice. 
Iar sufletele noastre se înalță din peştera aceasta către El, Împăratul cerului şi pă- 
mântului, Biruitorul păcatului şi al morţii. 


De altfel, ce altceva este pentru noi peştera Lui decât o palmă dată deşertăciunii 
noastre şi o mărturie trainică a măreției Lui? EI, El, Domnul înviat şi viu, călă- 
toreşte nevăzut împreună cu noi, ca oarecând împreună cu cei doi ucenici ai Săi în 
Emaus. Și noi simţim prezenţa Lui şi ne bucurăm de fiecare pas. 


Când am cântat troparul Naşterii, un închinător a strigat: „Hristos S-a născut!” Şi 
noi toţi: „Adevărat S-a născut!” Şi a răsunat peştera toată precum un mare clopot. 


După aceea, am ieşit şi am mers la mitropolitul grec în vizită, şi aşa mai departe, şi 
aşa mai departe. Dar sufletul nostru a rămas în sfânta Peşteră şi sfânta Peşteră a 
rămas în sufletul nostru până în ziua de astăzi. 


(extras din cartea - Episcop Nicolae Velimirovici - Răspunsuri la întrebări ale 
lumii de astăzi - scrisori misionare - Scrisoarea a 94-a) 


